ବିରୁଷ୍କାଙ୍କ ପାର୍ଟିରେ ସ୍ୱତନ୍ତ୍ର ଅତିଥି ! | Kanak Lifestyle\nଇଣ୍ଡିଆ କ୍ରିକେଟ ଅଧିନାୟକ ବିରାଟ କୋହଲୀ ଓ ଅନୁଷ୍କା ଶର୍ମା ସୁଦୂର ଇଟାଲୀରେ ବର୍ଣ୍ଣାଢ୍ୟ ବିବାହ କରିଥିଲେ । ୨୧ ତାରିଖରେ ଦିଲ୍ଲୀରେ ତାଙ୍କର ପ୍ରଥମ ରିସେପସନ ପାର୍ଟି ଆୟୋଜନ ହୋଇଥିଲା ବେଳେ ଗତ ମଙ୍ଗବାରଦିନ ତାଙ୍କର ଦ୍ୱିତୀୟ ରିସେପସନ ପାର୍ଟି ମୁମ୍ବାଇର ସେଂଟ ରେଗିସ ହୋଟେଲରେ ଆୟୋଜନ କରାଯାଇଥିଲା ।\nତେବେ ଏହି ରିସେପସନ ପାର୍ଟିରେ ଏଭଳି ଜଣେ ବ୍ୟକ୍ତିଙ୍କୁ ଦେଖିବାକୁ ମିଳିଥିଲା ନା ସେ ଥିଲେ ଖେଳାଳି ନା ଥିଲେ ବଲିଉଡ ଦୁନିଆର ଜଣାଶୁଣା ଆକ୍ଟର । ସେ ହେଉଛନ୍ତି ଜଣେ ସାଧାରଣ ପ୍ରଂଶସକ । ଏବେ ଏହି ପ୍ରଂଶସକକୁ ନେଇ ସୋସିଆଲ ମିଡିଆରେ ଚର୍ଚ୍ଚା ହେଉଛି । ତେବେ ଆପଣ ଜାଣିବାକୁ ନିଶ୍ଚିତ ଚାହୁଁଥିବେ, ସେ ପ୍ରଶଂସକ ଜଣ କିଏ ?\nଯେଉଁମାନଙ୍କୁ ଦେଖିବାକୁ ଦର୍ଶକ ବର୍ଷ ବର୍ଷ ଅପେକ୍ଷା କରୁଛନ୍ତି । ସେମାନେ କିଭଳି ଗୋଟିଏ ସାଧାରଣ ବ୍ୟକ୍ତିକୁ ତାଙ୍କର ରିସେପସନ ପାର୍ଟିରେ ନିମନ୍ତ୍ରଣ କରିଲେ । ଏହା ଆପଣଙ୍କୁ ନିଶ୍ଚିତ ବିସ୍ମିତ କରୁଥିବ । ତେବେ ଜାଣି ରଖନ୍ତୁ ସେ ଜଣେ ଶ୍ରୀଲଙ୍କାର ପାଗଳ କ୍ରିକେଟ ପ୍ରଶଂସକ । ତାଙ୍କ ନାମ ଗାୟାନ ସେନାନାୟକ । ଶ୍ରୀଲଙ୍କା ଦଳ ପୃଥିବୀର ଯେକୌଣସି ଜାଗାରେ କ୍ରିକେଟ ଖେଳେ ସେଠାରେ ନିଶ୍ଚିତ ଭାବେ ଗାୟାନ ପହଂଚିଯାଆନ୍ତି । ପଡିଆରେ ବସି ସେ ଶ୍ରୀଲଙ୍କା ଖେଳାଳିଙ୍କ ସହ ଅନ୍ୟମାନଙ୍କୁ ମଧ୍ୟ ଉତ୍ସାହିତ କରନ୍ତି ।\nଗାୟାନ ମଙ୍ଗଳବାର ପାର୍ଟିରେ ପହଂଚିବା ପରେ ବିରାଟ ଓ ଅନୁଷ୍କା ତାଙ୍କ ପାଖକୁ ଆସି ଖବର ବୁଝିବା ସହ ଫଟୋ ଉଠାଇଥିଲେ । ଏହି ଫଟୋ ସୋସିଆଲ ମିଡିଆରେ ଆସିବା ପରେ ଭାରତ, ଶ୍ରୀଲଙ୍କା ସହିତ ବହୁ ଦେଶର କ୍ରିକେଟ ପ୍ରଶଂସକମାନେ ବିରାଟଙ୍କୁ ଖୁବ ତାରିଫ କରିଛନ୍ତି । ବଡ଼ବଡ଼ ଷ୍ଟାରମାନଙ୍କ ଭିତରେ ବିରାଟ ସାଧାରଣ କ୍ରିକେଟ ପ୍ରଶଂସକଙ୍କୁ ଭୁଲିନଥିବା ଏକ ଉଲ୍ଲେଖନୀୟ ବିଷୟ ବୋଲି ଚର୍ଚ୍ଚା ହେବାରେ ଲାଗିଛି ।\nଘରକୁ ଆକର୍ଷିତ କରିବା ପାଇଁ ଚାହୁଁଛନ୍ତି କି, ଆପଣାନ୍ତୁ ଏହି ୫ଟି ଟିପ୍ସ ।
